Boererate.com: Rooiwyn (weereens) goed vir die hart
Rooiwyn (weereens) goed vir die hart
Antioksidante wat in rooiwyn voorkom word deesdae gebruik vir die behandeling van hartsiektes.
Meeste hartprobleme ontstaan weens die opbou van plaak in are, wat die bloedsomloop affekteer en so die kanse vir ’n hartaanval verhoog.
Daar is nie een perfekte behandeling vir hartsiektes nie. Die beste op die oomblik is om jou leefstyl aan te pas of chirurgie te ondergaan. Een prosedure wat jy kan ondergaan word genoem koronêre angioplastie. Tydens hierdie operasie plaas die chirurg ’n piepklein ballonnetjie in ’n geblokkeerde slagaar en blaas dit op om te aar te vergroot. Die verbeter die bloedsomloop en verminder so die kanse op ’n hartaanval of beroerte.
Tydens die operasie word ’n klein buis (stent) in die aar gesit om dit oop te hou. Heelwat kommersiële buise breek mettertyd op en die stowwe wat vrygestel word, is giftig en boonop veroorsaak dit dat die are weer vernou. Navorsers het egter nou ’n buis ontwikkel wat sekere rooiwyn antioksidante vrystel. Hierdie antioksidante help met die herstel van die aar, verhoed inflammasie en voorkom ook die vorming van bloedklonte.